หุ้นสหรัฐฯปิดในแดนลบ
ดัชนีหุ้นดาวโจนส์ ปิดที่ 12,198.87&nbsp; ลดลง 21.72 จุด ด้านแนสแดค ปิดที่ 2,730.68 จุด ลดลง 12.38 จุด ขณะที่ราคาน้ำมันโลกวานนี้ดิ่งลงแรง
29 มี.ค. 2554

ดัชนีหุ้นดาวโจนส์ ปิดที่ 12,198.87  ลดลง 21.72 จุด ด้านแนสแดค ปิดที่ 2,730.68 จุด ลดลง 12.38 จุด ขณะที่ราคาน้ำมันโลกวานนี้ดิ่งลงแรง 
ตลาดหุ้นสหรัฐฯวานนี้  ปิดลบเล็กน้อยจากแรงขายทำกำไรของนักลงทุนในช่วงท้ายของการซื้อขาย แม้มีปัจจัยบวกเกี่ยวกับข้อมูลด้านการบริโภคเข้ามาหนุนในช่วงเปิดตลาดก็ตาม
ดัชนีหุ้นดาวโจนส์ ลดลง 21.72 จุด (0.18 เปอร์เซ็นต์) ปิดที่ 12,198.87 แนสแดค ลดลง 12.38 จุด (0.45 เปอร์เซ็นต์) ปิดที่ 2,730.68 จุด เอสแอนด์พี ลดลง 3.52 จุด (0.27 เปอร์เซ็นต์) ปิดที่ 1,310.28 จุด 
ราคาน้ำมันโลกเมื่อวันจันทร์  ดิ่งลงแรง หลังกบฏลิเบียทำข้อตกลงกับกาตาร์สำหรับคืนการส่งออกพลังงานอีกครั้ง
สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนพฤษภาคม ลดลง 1.42 ดอลลาร์ ปิดที่ 103.98 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 79 เซนต์ ปิดที่ 114.80 ดอลลาร์ต่อบาร์เรล